cyanic-selkie/wikianc huggingface dataset:
Friluftsloven
Friluftsloven definerer innmark og utmark og regulerer tilhøvet mellom grunneigarar og ålmenta. Allemannsretten står i friluftsloven, som òg har føresegner om friluftsområde.
Bakgrunnsstoff
Lov om friluftslivet på Lovdata
Ferlens
Ferlens er ein kommune i distriktet Lavaux-Oron i kantonen Vaud i Sveits. Kommunen har innbyggjarar  og eit areal på. Kommunesenteret ligg 747 meter over havet.
Kommunen ligg i Jorat-regionen, ved venstrebreidda av Broye. I aust grensar kommunen til kantonen Fribourg.
Lydplanke
Lydplanke er ein høgtalar forma som ein planke med innebygde forsterkarar. Nokre lydplankar har utgang for basskasse (subwoofer) på baksida. Nokre lydplankar freistar å simulere kringlyd utan bruk av bakre høgtalarar, ved å stråla lyd mot sideveggen, noko som ofte fungerer dårleg i praksis.
Domstol
Domstolane er ein del av det offentlege styringssystemet i ein rettsstat som byggjer på dei demokratiske grunnprinsippa. Domstolane har dømande makt, og ein kallar dei gjerne «den tredje statsmakta» etter Montesqieu sitt maktfordelingsprinsipp mellom lovgjevande, utøvande og dømande statsmakter.
Alminnelege domstolar
Domstollova § 1 seier at dei alminnelege domstolane er:
Domstollova seier vidare at:
Særdomstolar
Domstollova § 2 seier at særdomstolar er:
Domstollova gjeld for alle desse domstolane, med unntak for riksretten.
American Beauty av Grateful Dead
American Beauty er det femte studioalbumet til rockebandet Grateful Dead. Det kom ut 1. november 1970 på Warner Bros. Records og fortsette folkrock- og countrystilen frå det førre albumet deira, Workingman's Dead, som kom ut tidlegare på året. Sjølv om americana-stil pregar songane, er lyden meir fokusert på viseharmoniar og dur-baserte melodiar, som syner inspirasjon frå Bob Dylan og Crosby, Stills, Nash, & Young.
Då American Beauty kom ut gjekk det inn på Billboard 200-lista og nådde til slutt 30. plassen i januar 1971 i løpet av dei nitten vekene det låg på lista. Den 11. juli 1974 hadde albumet seld til gullplate og det nådde sidan platina og dobbelt platinastatus i 1986 og 2001. I 2003 vart albumet rangert på 258. plassen på lista til Rolling Stone over dei 500 beste albuma gjennom tidene.
Innspeling
American Beauty var resultatet av ein produktiv periode i låtskrivinga til Jerry Garcia og Robert Hunter – som var nok til to studioalbum på eitt år. Det var den einaste gongen bandet gjekk attende i studio så raskt. Men i motsetnad til det førre albumet, der nesten alle songane vart skrivne av denne duoen, hadde dette albumet meir innsats frå resten av bandet. Her er Phil Lesh sin «Box of Rain» og Bob Weir sin «Sugar Magnolia», begge skrivne med Hunter, og «Operator», Ron «Pigpen» McKernan sin einaste vise-aktige song på eit studioalbum av Grateful Dead.
Albumet vart produsert etter det vart oppdaga at manageren til bandet, Lenny Hart (far til trommeslagaren Mickey Hart), hadde fornya kontrakten deira med Warner Brothers Records utan at dei kjende til det, og så stakk av med ein større del av inntekta til bandet. Innimellom meir eller mindre konstant turnering, byrja innspelinga berre månader etter utgjevinga av Workingman's Dead – utan det faste lydmannskapet deia, som var på turné med Medicine Ball Caravan tour. I staden erstatta lydteknikaren Stephen Barncard Bob Matthews som produsent.
Både Workingman's Dead og American Beauty blanda bluegrass, rock and roll, folk og særskild country. Tekstforfattaren Hunter sa «Me drog attende til amerikansk visetradisjon, men sidan me likte å eksperimentere så måtte me prøve å finne det opp på ny.» Samanlikna med Workingman's Dead hadde American Beauty mindre sologitar av Jerry Garcia, som i aukande grad fylde tomrommet med pedalsteelgitar. Det var òg gjennom innspelinga av dette albumet at Garcia først samarbeidde med mandolinist David Grisman, som spelte på «Friend of the Devil» og særskild «Ripple». Howard Wales, ein annan musikar utafor bandet, spelte klaverinstrument på tre songar. MIT-studenten Ned Lagin, ein jazzpianist, spelte òg piano på «Candyman». Lagin spelte sidan med bandet i periodar frå 1970 til 1975.
Sjølv om begge albuma fokuserte på americana-songar, blanda Workingman's Dead den grovare Bakersfield sounden med dei psykedeliske røtene til bandet, medan det mest akustiske American Beauty fokuserte meir på dur-prega melodiar og viseharmoniar, noko som synte at dei var inspirerte av Dylan og venene Crosby, Stills, Nash, & Young. Kreutzmann sa seinare «Songarane i bandet vårt lærte verkeleg mykje om harmonisong frå Crosby, Stills, Nash & Young, som nettopp hadde gjeve ut Déjà Vu. Jerry spelte pedalsteel på den plata. Stephen Stills budde på ranchen til Mickey... og David Crosby likte å feste like mykje som oss. Så krinsane våre overlappa.»
Crosby har sidan vore tvilande til dette: «Stundom har dei gjeve oss anerkjenning for å ha lært dei å syngje, og det er ikkje sant. Dei kunne alt syngje. Dei hadde sin eigen stil og dei hadde den viktigaste kvaliteten allereie, som er forteljarkunsten.» Men han sa òg «Ideen er – når du er i lag med andre musikarar – å på eit vis krysspollinere idéstraumane dine, og det skjedde naturleg mellom oss på eit nivå som er sjeldan å sjå. Me lytta til det dei gjorde med taktartar og det å bryte reglane, som appellerte mykje til oss.»
Utgjeving
American Beauty kom ut berre fire månader etter Workingman's Dead. Tittelen på albumet har ei dobbeltyding og refererer både til det musikalske fokuset på amerikansk musikk og til rosa på omslaget som er ein framdyrka variant kalla «American Beauty».
«Truckin'», ein blues/boogie-basert rockesong med ein shuffle-rytme, vart gjeven ut på singel (med «Ripple»), og songane «Box of Rain», «Sugar Magnolia», og «Friend of the Devil» vart spelt ein del på radio.
American Beauty nådde 30. plassen på Billboard's Pop Albums-lista og singelen «Truckin'» nådde 64. plassen på Pop Singles-lista. Det var det siste albumet deira med Mickey Hart før han kom attende i bandet fire år seinare. Åtte av ti songar på albumet vart mykje spelt på konsertane til bandet gjennom heile historia deira.
Mottaking
Andy Zwerling frå Rolling Stone meinte at albumet var eit framhald av Workingman's Dead, men at det vart gjort meir flid med synginga her, i tillegg til at instrumenteringa var rikare. Robert Christgau samanlikna òg albumet med Workingman's Dead og meinte det var «vokalt meir melodisk og instrumentalt meir direkte». Washington Post skreiv at albumet synte «aldersvisdom» samanlikna med dei tidlegare albuma deira, men hadde samstundes «overflod av ungdom.» Jason Ankeny i AllMusic meinte at albumet var eit «meisterverk».
I 2012 vart albumet rangert på 261. plassen på lista til Rolling Stone over dei 500 beste albuma gjennom tidene. Amerikanske National Association of Recording Merchandisers sette albumet på 20. plassen på lista si over dei 200 beste albuma gjennom tidene i 2007. Albumet er inkludert i boka 1001 Albums You Must Hear Before You Die og i 1991 rangerte Rolling Stone plateomslaget til American Beauty som det 57. beste gjennom tidene.
Innhald
Alle songane er skrivne av Jerry Garcia og Robert Hunter, bortsett frå der anna er nemnt.
Medverkande
Grateful Dead
Andre medverkande
Teknisk
Eininga fot
Fot er ei tradisjonell eining for lengdemål eller avstand. Ho tek utgangspunkt i lengda av ein gjennomsnittleg fotsole på ein vaksen mann, og finst i mange lengder på rundt 30 cm. Fot er ikkje ei SI-eining. Lengda på fot-mål har variert mellom ein sumersk fot på ca. 26 cm og ein russisk på 35 cm.
I mange land har ein tradisjon for å bruka ʹ til å markera fot og ʹʹ for tomme. Dette blir ikkje rekna som rett i typografi. Den internasjonale forkortinga for fot er ft.
Historie
Fot som måleeining er blitt nytta i ei rekkje kulturar gjennom tidene. Det første kjente standardmålet for fot var frå Sumeria der definisjonen er gjeven i ein statue av den sumeriske herskaren Gudea av Lagash frå omkring 2575 f.Kr. Fot er også kjend frå det gamle Egypt, Romarriket, fleire land i Asia og dei fleste i Europa.
Ein standard romersk fot (pes) var normalt rundt 295.7 mm, men i provinsnane brukte ein gjerne pes Drusianus (foten til Nero Claudius Drusus) med ei lengd på rundt 334 mm.
Fot som norsk lengdeeining
Fot har vore nytta som lengdeeining i Noreg, til dømes er ofte lengde og breidde av mindre båtar framleis gjeve i fot. Noreg fekk felles mål- og vektsystem med Danmark ved forordning i 1683. Denne ordninga hadde ein standardisert fot på 31,407 cm.
I lov av 28. juli 1824 vart ein norsk fot definert som 12/38 av lengda av ein matematisk pendel med svingetid 1 sekund – 31,374 cm. Dette var same lengd som ein fot blei fastsett til i Danmark i 1820. I 1875 blei fot erstatta av meter som legal lengdeeining i Noreg. Eininga nyfot vart ei tid bruka mellom anna ved sal av trelast og var 30 cm, medan ein meterfot har vore rekna til 33,3 cm.
Også dei andre nordiske landa har hatt nasjonale standardar for fot: Danmark brukte frå 1835 rhinsk fot, 31,39 cm, medan fot i Sverige blei fastsett til 29,69 cm på 1800-talet.
Definisjonar
Lengdeeininga har vore definert til ulike fastlagde lengder ulike stader i verda. Mange stader kunne kvar by ha sin fot. Problemet med ulike skalaer i vidare samanheng førte til arbeid med å standardisera måleiningar frå 1600-talet. Dette førte til slutt fram til meterkonvensjonen. Innan Det britiske samveldet og USA fekk ein derimot ein standardisert fot som blei internasjonalt definert til 0,3048 meter i 1956. Dette var 2 ppm kortare enn den tidlegare amerikanske definisjonen og 1,7 ppm lengre enn den tidlegare britiske.
I tillegg til den standardiserte internasjonale eller imperial foot finst det ein litt annan U.S. survey foot. Denne er definert som nøyaktig 1200⁄3937 meter, omtrent 30,48006 cm. Denne eininga var blitt mykje nytta til landmåling i USA og India, og fortsette å brukast i samband med land i åra som følgde.
Barbro Martinsson
Aktiv
Martinsson VM-debuterte med å verte nummer 15 på 10 km då Ski-VM 1958 fann stad i Lahti. Ho vart så nummer sju på 10 km under vinterleikane 1960 i Squaw Valley i USA, men fekk ikkje plass på det svenske stafettlaget som vann gull i 3 x 5 km stafett. To år seinare vart ho beste svenske på 10 km med sin sjetteplass under Ski-VM 1962 i Zakopane, ho gjekk då fyrsteetappen på Sverige sitt sølvlag i stafett, Britt Strandberg og Toini Gustafsson gjekk dei andre etappane. Dei same tre løparane tok ein ny stafettmedalje under OL 1964 i Innsbruck, der Martinsson vart nummer sju på 10 km.
Også i Ski-VM 1966 i Oslo tok Martinsson sjette- og sjuandeplass i dei individuelle øvingane. I stafetten måtte trioen Martinsson, Strandberg, Gustafsson nøye seg med bronsemedalje, etter at Noregs ankerkvinne Berit Mørdre overraska og slo Gustafsson i innspurten om sølvmedaljen. Under dei olympiske leikane i Grenoble i 1968 kom Martinsson inn til fjerdeplass i begge dei individuelle tevlingane, på 5 km var 1,3 sekund unna bronsemedaljen. I 3 x 5 km stafett gjekk ho for fyrste gong siste etappen, der ho kom inn til sølv, 21 sekundar etter det norske laget som stod for den fyrste norske triumfen i kvinnelangrenn.
Ho er gift med Sture Grahn, også han langrennar som tevla internasjonalt.
Sie werden euch in den Bann tun
Sie werden euch in den Bann tun, BWV 44, er ein kantate komponert av Johann Sebastian Bach.
Han vart komponert i Leipzig i 1724 for første sundag etter Kristi himmelfartsdag, eller den sjette søndagen etter påske. Stykket vart framført første gong 21. mai 1724.
Instrumentering og struktur
Stykket er instrumentert for to oboar, fagott, to fiolinar, bratsj, basso continuo og fire solistar – sopran, alt, tenor, bass – og firedelt kor.
Stykket er delt inn i sju satsar:
Néapolis av Simple Minds
Néapolis er det 11. studioalbumet til det skotske rockebandet Simple Minds, gjeve ut i mars 1998 på plateselskapet Chrysalis.
Bakgrunn og musikk
Etter å ha blitt frigjeven frå kontrakten sin med Virgin Records, valde Simple Minds å finne opp seg sjølv musikalsk på nytt. Etter å ha arbeidd i lag sidan 1991 som ein duo i lag med studiomusikarar, kom Jim Kerr og Charlie Burchill saman att for øvingar med den originale rytmeseksjonen i bandet, Derek Forbes og Brian McGee (som kom attende etter å ha vore borte høvesvis 11 og 14 år). McGee var ikkje involvert i prosjektet utanom desse øvingane, me Forbes kom formelt inn att i Simple Minds som bassist i juli 1996. For å spele inn albumet henta Simple Minds òg attende produsenten Peter Walsh, som hadde produsert det kritikarroste New Gold Dream (81-82-83-84).
Songane som kom fram, hovudsakleg skrivne av Kerr og Burchill, var eit steg bort frå den nylege stadionrock og funk-stilen sin, og eit steg attende til den elektroniske popen frå starten av 1980-åra, som var inspirert av europeisk eksperimentell pop som Kraftwerk og David Bowie, i tillegg til at dei innlemma element av moderne dansemusikk. Forbes spelte bass på alle spora, medan trommene vart spelte av studiomusikarane Michael Niggs og Jim McDermott eller erstatta av programmerte trommer av Hamilton Lee frå Transglobal Underground. Tidleg i 1997 henta bandet inn den tidlegare trommeslagaren sin Mel Gaynor for ei studioinnspeling, og han enda opp med å spele trommer på eitt spor, «War Babies». I eit intervju i mars 1998 med Q, sa Kerr at «Néapolis vart ikkje skapt som ein slags andeleg oppfølgjar til [to New Gold Dream], men eg tenkjer at då me kom saman att med folka me arbeidde best i lag med, så var det ikkje mogeleg å unngå ein viss tematisk likskap.»
Utgjeving
Néapolis kom ut på Chrysalis Records i Storbritannia, men selde dårleg og fekk middel omtale. Chrysalis nekta å gje ut albumet i USA (på grunn av mangel på interesse). Det vart gjeve ut to singlar frå albumet, «Glitterball» og «War Babies,», den sistnemnde med ein video som vart filma i Guggenheim-museet i Bilbao i Spania.
Tidleg i 1998 var Gaynor attende som fulltidsmedlem i bandet for den påfølgjande turneen. Mark Taylor var klaverspelar på konsertane og bandet turnerte i Europa mellom mars og juli 1998. Etter turneen avslutta bandet samarbeidet med Chrysalis Records. Under innspelinga for eit nytt album i 1999, vart Gaynor og Forbes igjen droppa frå bandet, til fordel for Mark Kerr og Eddie Duffy (sjølv om Gaynor kom attende i bandet seinare).
Medverkande
Simple Minds
Teknisk
Uma Thurman
Uma Karuna Thurman er ein amerikansk modell og filmskodespelar. Ho er kjend for fleire samarbeid med regissøren Quentin Tarantino. Dei mest sette filmane hennar er Dangerous Liaisons (1988), Pulp Fiction (1994), Gattaca (1997) og Kill Bill (2003–04).
Algueirão-Mem Martins
Algueirão - Mem Martins er ein by og ein freguesa i kommunen Sintra i Portugal. Byen har om lag 100 000 innbyggjarar og med ein folketettleik på 3821 innbyggjarar per kvadratkilometer er han ein av dei tettast folkesette byane i Portugal.
Forel i Lavaux
Forel er ein kommune i den sveitsiske kanton Vaud i distriktet Lavaux-Oron. Kommunen har innbyggjarar  og eit areal på. Kommunesenteret ligg meter over havet.
Slaget ved Moys
Slaget ved Moys var eit slag utkjempa den 7 .september 1757 under sjuårskrigen. Ein arme frå Kongedømet Preussen på 13 000 mann kjempa mot ein dobbel så stor arme frå Austerrike. Heile det prøyssiske korpset overgav seg for austerrikarane.
Slaget vart utkjempa nær Görlitz i Oberlausitz, dagens Zgorzelec i Polen.
1553 Bauersfelda
1553 Bauersfelda er ein hovudbelteasteroide. Han blei oppdaga den 13. januar 1940 av Karl Wilhelm Reinmuth ifrå Landessternwarte Heidelberg-Königstuhl i Heidelberg.
Utmark
Utmark er alt land som ikkje er innmark, det er privat eller offentleg udyrka mark og omfattar det meste av vatn, strand, myr, skog og fjell i Noreg.
Allemannsretten gjer store rettar til å ferdast over utmarksområde. Her kan ein ferdast året rundt, til fots overalt, på hest på vegar og stiar dersom riding ikkje er spesielt forbode, men i køyretøy berre på offentleg veg. Ein kan rasta, sola seg, overnatta og liknande, så lenge dette ikkje fører til ulempe for andre.
Slaget ved Breslau i 1757
Slaget ved Breslau var eit slag utkjempa den 22. november 1757 under sjuårskrigen. Ein prøyssisk arme på 28 000 mann mot ein austerriksk arme på 84 000 mann.
Prøyssarane heldt austerrikarane tilbake, men tapte 6 000 mann, medan austerrikarane mista 5 000 mann. Dagen etter klarte prøyssarane å trekkje seg bort. Garnisonen i Breslau overgav seg den 25. november 1757.
UK Antarctic Place-Names Committee
UK Antarctic Place-Names Committee (eller UK-APC) er eit offentleg utval Storbritannia som er ein del av Foreign and Commonwealth Office og som er ansvarleg for å anbefale namn for geografiske stader i Britisk Antarktis (BAT)og Sør-Georgia og Sør-Sandwichøyane (SGSSI). Slike namn vert formelt godkjend av kommisærane for dei to områda og publisert i BAT Gazetteer og SGSSI Gazetteer som vert opprettheldt av komiteen. Namna vert så publiserte i det internasjonale Composite Gazetteer of Antarctica som vert vedlikehalde av SCAR.
Allemannsretten
Retten er basert på at ein respekterer naturen, og det er venta at alle som brukar han, viser omsyn til miljøet, grunneigarar og andre brukarar.
Allemannsretten og retten til privat land har alltid stått i motsetnad til kvarandre, og mange meiner at retten er truga av nyare norsk utvikling. Særleg på Sørlandet og langs Oslofjorden har ein opplevd at folk som eig strandtomter, gradvis avgrensar den frie ferdselen i strandsona.
Rayman Legends
Rayman Legends er eit plattformspel som er utvikla av Ubisoft Montpellier og gjeve ut av Ubisoft. Det er det femte spelet i Rayman-serien og ein direkte oppfølgjar til Rayman Origins frå 2011. Det kom ut på Microsoft Windows og spelkonsollane PlayStation 3, Wii U og Xbox 360 den 30. august i Europa og 3. september i Nord-Amerika. Utgåva til PlayStation Vita vart noko forsinka og kom ut 13. september 2013 i Europa. Spelet kom i 2014 ut på PlayStation 4 og Xbox One. Ei utgåve av spelet kjem på Nintendo Switch i 2017.
Spelmekanikkar
Rayman Legends bygger på spelmekanikkane frå Rayman Origins, der opp til fire spelarar kan delta samtidig på fleire ulike banar. Det er også mogleg å kontrollere ein grøn fe på enkelte banar, der han kan manipulere omgjevnadene slik at dei andre figurane lettare kan kome seg fram. På Wii U og PlayStation Vita kan ein kontrollere feen med peikeskjerm, på dei andre utgåvene flytter feen seg automatisk og ein trykkjer på ein knapp på kontrollen for å påverke omgjevnadene.
Spelet har over 120 banar, inkludert 40 oppussa banar frå Rayman Origins, som kan låsast opp gjennom å finne lykkekuppongar i spelet. I tillegg er det ulike nettbaserte konkurransar som varer ein dag eller ei veke, der spelarar kan vinne premiar dersom dei slår rekorden til andre. Eit lokalt fotballspel, Kung Foot, følgjer også med.
Bergerac
Bergerac er ein kjøpsstad og kommune i Frankrike. Han er sous-préfecture (underprefektur) i departementet Dordogne i regionen Nouvelle-Aquitaine., og har om lag 25 000 innbyggjarar.
Regionen vert ofte kalla «Porten til Périgord». Bergerac har vakre brusteinsgater og veksthus.
Heberty Fernandes de Andrade
Heberty Fernandes de Andrade er ein brasiliansk fotballspelar.
Han spela for klubbane Thespa Kusatsu, Cerezo Osaka og Vegalta Sendai.
John Biscoe
John Biscoe var ein britisk sjøfarar og oppdagar som leia den første kjende ekspedisjonen som oppdaga Enderby Land og Graham Land langs kysten av Det antarktiske kontinent. Ekspedisjonen oppdaga òg ei rekkje øyar utanfor vestkysten av Antarktishalvøya, inkludert Biscoe Islands som er namngjeven etter han.
Tidleg liv
Biscoe vart fødd i Enfield i Middlesex i England. I ein alder av 17 år gjekk han i mars 1812 inn i Royal Navy og tenestegjorde under 1812-krigen mot USA. Deretter segla han i koffardifart som styrmann eller kaptein, for det meste til India eller Vestindia.
Ekspedisjonen til Sørishavet 1830–1833
I 1830 hyra kvalfangstselskapet Samuel Enderby & Sons Biscoe som kaptein på briggen «Tula» og leiar for ein ekspedisjon som skulle leite etter nye selfangstområde i Sørishavet. Saman med kutteren «Lively» sigla Tula frå London og kom fram til Sør-Shetlandsøyane i desember. Ekspedisjonen fortsette sørover og kryssa den antarktiske polarsirkelen 22. januar før han fortsette austover.
Éin månad seinare, 24. februar 1831, fekk ekspedisjonen auge på berre fjelltoppar som raga over isen. Biscoe trudde heilt korrekt at dei var ein del av eit kontinent og gav området namnet Enderby Land til ære for oppdragsgjevaren sin. Den 28. februar vart ein odde observert og gjeve namnet Cape Ann. Fjellet bakom odden vart seinare gjeve namnet Mount Biscoe. Biscoe sette i gang å kartleggje denne kyststrekninga, men etter ein månad byrja helsa til både Biscoe og mannskapet å skrante. Ekspedisjonen sette kursen mot Australia og nådde Hobart på Tasmania i mai. To av mannskapet omkom av skjørbuk på overfarten.
Ekspedisjonen overvintra i Hobart før han vende attende til Antarktis neste sesong. Den 15. februar oppdaga dei Adelaide Island, og to dagar seinare Biscoe Islands. Den 21. februar fekk dei i syne ei lang kyststrekning, og Biscoe trudde igjen at det var ein del av kontinentet. Han gav området namnet Graham Land etter marineministeren Sir James Graham. Biscoe gjekk i land på Anvers Island og hevda å ha sett fastlandet av det antarktiske kontinent.
Nordstatane
Nordstatane er det vanlege namnet på den delen av USA under den amerikanske borgarkrigen, som bestod av dei nordlege statane som ikkje var med i Confederate States of America. Det bestod av 23 statar i alt.
John Biscoe
Ekspedisjonen til Sørishavet 1830–1833
Biscoe fortsette med kartlegging av kystlinja, og mot slutten av april 1832 vart han den tredje til å segle rundt det antarktiske kontinentet (etter James Cook og Fabian von Bellingshausen). På heimvegen forliste «Lively» ved Falklandsøyane. Ekspedisjonen returnerte likevel trygt til London i byrjinga av 1833.
Nordstatane
Før krigen hadde det vore vanleg å referere til heile landet som United States, Dei sameinte statane, og sidan det var i nordstatane administrasjonen og størsteparten av folkesetnaden var då Konføderasjonen braut ut, fall det naturleg at det var nordstatane som vart «Unionen».
John Biscoe
Ekspedisjonen til Sørishavet 1830–1833
John Biscoe døydde under ei segling frå Tasmania til England der hans familie var med. Han ble 49 år gammal.
Minnesmerke og oppkallingar
Ei øygruppe og eit fjell har blitt kalla opp etter Biscoe. Biscoe Islands vart oppdaga utanfor vestkysten av Graham Land i februar 1832 under omseglinga hans av det antarktiske kontinentet med «Tula» og «Lively». Mount Biscoe er ein markant, svart topp på 700 meter ved Cape Ann i Aust-Antarktis.
Am Abend aber desselbigen Sabbats
Am Abend aber desselbigen Sabbats, BWV 42, er ein kyrkjeleg koral kantate av Johann Sebastian Bach.
Han vart komponert i Leipzig i 1725 for 1. sundag etter påske, som fall på 8. april dette året. Dette var første gongen verket vart framført. Stykket vart seinare framført minst to gonger til i levetida til Bach, mellom anna 1. april 1731 og anten 1. april 1741 eller 7. april 1743.
Fleire har medverka med tekst til stykket. :
Koraltemaet Verleih’ uns Frieden gnadiglich (Zahn ) vart publisert av Martin Luther i Kirchē gesenge, mit vil schönen Psalmen unnd Melodey, publisert i Nürnberg (1531) og så i Geistliche Lieder av Joseph Klug (Wittenberg, 1535) .Melodien til den ekstra satsen (Gieb unsern Fürsten) vart først publisert i Das christlich Kinderlied D. Martini Lutheri i Wittenberg, 1566.
Opninga, ein sinfonia er henta frå ein tapt verdsleg kantate (BWV 66a)—Der Himmel dacht auf Anhalts Ruhm und Glück—som vart komponert i 1718 til 24-årsdagen til prins Leopold av Anhalt-Köthen.
Instrumentering og struktur
Stykket er instrumentert for oboar I/II, fagott, fiolinar I/II, bratsj og basso continuo (inkludert ein fiolonsell, i lag med fire songsolistar (sopran, alt, tenor, bass) og firedelt kor.
Det består av sju satsar:
Tekst
'''1. Sinfonia ' Kor tacet''
'''2. Resitativ (tenor) ''' Am Abend aber desselbigen Sabbats,
Da die Jünger versammlet
Und die Türen verschlossen waren
Aus Furcht für den Jüden,
Kam Jesus und trat mitten ein.
'''3. Arie (alt) ''' Wo zwei und drei versammlet sind
In Jesu teurem Namen,
Das bricht des Höchsten Ordnung nicht.
'''4. Arie - Duett (sopran, tenor) ''' Verzage nicht, o Häuflein klein,
Obschon die Feinde willens sein,
Dich gänzlich zu verstören,
Und suchen deinen Untergang,
Davon dir wird recht angst und bang:
Es wird nicht lange währen.
'''5. Resitativ (bass) ''' Man kann hiervon ein schön Exempel sehen
An dem, was zu Jerusalem geschehen;
Denn da die Jünger sich versammlet hatten
Im finstern Schatten,
Aus Furcht für denen Jüden,
Zum Zeugnis, dass er seiner Kirche Schutz will sein.
Drum lasst die Feinde wüten!
'''6. Arie (bass) ''' Jesus ist ein Schild der Seinen,
Wenn sie die Verfolgung trifft.
Ihnen muss die Sonne scheinen
Jesus ist ein Schild der Seinen,
'''7. Koral ''' Verleih uns Frieden gnädiglich,
Herr Gott, zu unsern Zeiten;
Es ist doch ja kein andrer nicht,
Der für uns könnte streiten,
Denn du, unsr Gott, alleine.
Gib unsern Fürsten und all'r Obrigkeit
Fried und gut Regiment,
Dass wir unter ihnen
Ein geruhig und stilles Leben führen mögen
In aller Gottseligkeit und Ehrbarkeit.
Amen.
1554 Yugoslavia
1554 Yugoslavia er ein hovudbelteasteroide og går i bane innanfor asteroidefamilien Eunomia. Han blei oppdaga den 6. september 1940 av Milorad B. Protić ifrå Beograd.
Ryo Okui
Ryo Okui er ein japansk fotballspelar.
Han har spela for klubbane Vissel Kobe og Omiya Ardija (2019).
Maracon
Maracon er ein kommune i distriktet Lavaux-Oron i kantonen Vaud i Sveits. Kommunen har innbyggjarar  og eit areal på. Kommunesenteret ligg 843 meter over havet.
Kommunen ligg på høgrebreidda av Broye. Han består av landsbyane Maracon, den tidlegare kommunen La Rogivue og fleire grender som Very.
Sankt Michael im Lungau
Sankt Michael im Lungau er ein kommune (Marktgemeinde) i distriktet Tamsweg i forbundslandet Salzburg i Austerrike. Kommunen har ei flatevidd på 68,9 km² og 3 500 ibuarar. Landsbyen Sankt Michael ligg 1075 meter over havet i eit aust-vestgåande dalføre omgjeve av skogkledde åsar.
Turisme er hovudnæring i kommunen, særleg vinterturismen.
Innmark
Innmark er all dyrka mark, som åker, eng, kulturbeite, hage og yngre plantefelt. Til definisjonen høyrer også gardsplassar, hustomter og industriareal. Omgrepet er nytta i Friluftsloven som motstykket til utmark. I motsetning til i utmark vil allmugen sine rettar i samband med områda vera sterkt avgrensa.
Ein kan ikkje gå i innmark dersom det vil vera til plage for eigaren. Elles kan ein gå til fots over dyrka mark som er frosen, men ikkje rasta eller overnatta. Ein kan heller ikkje bruka køyretøy der utan lov frå grunneigaren.
I moderne landbruk er det innført nye omgrep som «nær utmark», «gjengroingsareal» og «beitelandskap». Desse innmarksomgrepa gjer det lettare å skildra endringar i kulturlandskapa som følgje av drifts- og bruksendringane i det norske landbruket.
Takuya Iwanami
Takuya Iwanami er ein japansk fotballspelar.
Han spela for klubben Vissel Kobe.
Nontron
Nontron er ein liten by og kommune i Frankrike. Han er sous-préfecture (underprefektur) i departementet Dordogne i regionen Nouvelle-Aquitaine, og har om lag 3 500 innbyggjarar.
Tony Curtis
Tony Curtis, fødd Bernard Schwartz, var ein amerikansk filmskodespelar. Han har vore med i over hundre filmar, og var særleg populær ved slutten av 1950-talet og byrjinga av 1960-talet og fekk ei stjerne på Hollywood Walk of Fame.
Curtis kom frå ein innvandrarfamilie av ungarske jødar. I 1998 grunnla han Emanuel Foundation for Hungarian Culture, ein organisasjon som skal halda vedlike synagogar og jødiske gravplassar i Ungarn. Han tileigna organisasjonen dei 600 000 ungararane som døydde i Holocaust.
Curtis var gift fem gonger. Han døydde i Los Angeles.
Datatilsynet
Datatilsynet er eit norsk, uavhengig forvaltingsorgan som administrativt ligg under Kommunal- og moderniseringsdepartementet. Datatilsynet vart oppretta 1. januar 1980. .
Datatilsynet sine oppgåver er å
1)     føre kontroll over at personvernlova vert etterlevd.
2)     halde folket informert om nasjonal og internasjonal utvikling når det kjem til å handsame personvernopplysningar.
3)     finne ut om farer rundt personvernet og gi råd rundt dette.
4)     delta i råd og utvikling som gjer at personvernet blir betre.
5)     bistå bransjeorganisasjonar med å gi råd og rettleiing for å betre personopplysningar.
6)     vere ein kanal ut til publikum for å gi råd og informasjon. Dei har nettside, blogg og rettleiarar.
7)     få viktige saker på dagsorden i media og samfunnsdebatt om personvern.
Loures
Loures er ein by og ein kommune nord for Lisboa i Portugal. Han fekk bystatus 26. juli 1886 av kongen og har i dag om lag 200 000 innbyggjarar. Sjølve byen har berre om lag 16 000 innbyggjarar. Han grensar til kommunane Odivelas, Sintra, Mafra, Arruda dos Vinhos, Vila Franca de Xira og Lisboa.
Kommunen er hovudsakleg delt inn i tre område, eit landleg i nord, eit urbant i sør og eit industrielt og urbant i aust.
Historic Dead
Historic Dead er eit konsertalbum av rockegruppa Grateful Dead. Det vart spelt inn i Avalon Ballroom i San Francisco seint i 1966, og gjeve ut i juni 1971.
History
Historic Dead vart gjeve ut på Sunflower-etiketten til MGM Records. Together Records hadde kjøpt rettane til ei rekkje konsertopptak frå The Avalon, mellom andre desse frå Grateful Dead, og planla ein antologi av band frå Bay Area. Då selskapet gjekk konkurs, betalte MGM gjelda og tok over lydbanda, og gav ut to album med konsertmateriale av Grateful Dead. Historic Dead er ikkje eit piratkopialbum, men bandet deltok ikkje i utgjevinga eller samtykka i at det skulle kome ut. Albumet nådde 154. plassen på Billboard 200. Det er ikkje lenger i sal og har heller ikkje kome ut på CD.
Historic Dead kom ut etter eit anna Sunflower Records-album frå Avalon i 1966, Vintage Dead. Ein trur begge vart spelte inn 16. september 1966.
Ronne Antarctic Research Expedition
Ronne Antarctic Research Expedition (RARE) var ein ekspedisjon til Antarktis i 1947-48 som utforska området rundt Den antarktiske halvøya. Norsk-amerikanaren Finn Rønne leia RARE, den siste privatfinansierte amerikanske forskingsekspedisjonen. Ekspedisjonen hadde base på Stonington Island og utforska og kartla den siste ukjende kyststrekning på jorda og fastslo at Weddellhavet ikkje var forbunde med Rosshavet. Ekspedisjonen tilbakela 5 800 kilometer på ski og hundesledar – meir enn nokre andre i historia. Det vart òg gjort rekognoseringsturar og omfattande fotografering frå fly.
Hustrua til Rønne, Edith deltok som historikar og nyhendekorresponent for North American Newspaper Alliance. Ho og hustrua til sjefspiloten, Jennie Darlington, var dei første kvinnene som overvintra i Antarktis.
Montpreveyres
Montpreveyres er ein kommune i distriktet Lavaux-Oron i kantonen Vaud i Sveits. Kommunen har innbyggjarar  og eit areal på. Kommunesenteret ligg 797 meter over havet.
Kommunen ligg i austsida av Haut-Jorat-området.
Nordsjørittet
Nordsjørittet er eit 94 kilometer langt sykkellaup frå Egersund til Sandnes i Rogaland.
Nordsjørittet er ope for alle som har fylt eller fyller 17 år. Einaste kravet til ryttarane er at dei må bruka sykkelhjelm.
I 2008 var det 5 090 påmelde, 4 200 av desse kom til mål.
I 2007 var det 3 120 påmelde, 2 786 av desse kom til mål.
I 2006 var det 2 040 påmelde.
I 2005 var det 1 755 påmelde.
I 2004 var det 1 389 påmelde, 1 207 av desse kom til mål.
Løypa går gjennom skog og terreng, langs Nordsjøvegen, over Den vestlandske hovedvei og på Kongeveien.
Hattie Caraway
Hattie Wyatt Caraway var ein amerikansk senator, den første kvinna som blei vald inn i det amerikanske senatet, i 1932. Caraway var også den første kvinna som leidde senatet, og den første som leidde ein senatskomité.
Liv
Hattie Wyatt var fødd i Bakerville i Tennessee, men flytta til Hustburg i same delstaten då ho var fire. Ho studerte ei kort stund ved Ebenezer College i Hustburg før ho gjekk over til Dickson (Tenn.) Normal College, der ho oppnådde graden bachelor of arts i 1896. Wyatt arbeidde som lærar fram til ho gifta seg med advokaten Thaddeus Caraway i 1902.
Paret slo seg ned i Jonesboro i Arkansas, der ho tok seg av heimen, tre søner og bomullsgarden deira medan Thaddeus bygde opp ein advokatpraksis og byrja ein politisk karriere. Han vart vald inn i Representanthuset i 1912 for Demokratane og i Senatet i 1921, der han sat fram til han døydde i 1931. Hattie Cataway «arva» plassen hans, men vart seinare også vald, og blei dermed den første kvinnelege folkevalde senatoren. Ho vart sitjande fram til 1945, etter å ha tapt valet i 1944 for William Fulbright. 9. mai 1932 var ho den første kvinna som leidde Senatet, om enn berre ei kort tid, og i 1933 blei ho den første kvinnelege komitéleiaren i Senate Committee on Enrolled Bills.
Politisk liv
Hattie Cataway overtok senatorsetet til mannen etter initiativ frå guvernøren i Arkansas, Harvey Parnell, i desember 1931. Ho blei vald inn ved suppleringsvalet i januar 1932, mot eit hemmeleg løfte om at ho ikkje skulle stilla ved det ordinære valet i november same året. Hattie Caraway overraska både Parnell og andre leiande partifolk då ho likevel stilte til valet i november 1932, og braut med skikken om at kvinnelege senatorar berre sat som enkjer etter avdøde ektemenn.
Caraway gav gjerne støtte til det ho kalla «dei som har lite og ingenting», og var særleg oppteken av støtte til bønder, flaumoffer og krigsveteranar, saker knytt til heimstaten. Ho stemte for dei fleste forslaga i Franklin D. Roosevelt sitt New Deal-program. Ho motarbeidde likevel, som nesten alle dei andre sørstatssenatorane, regjeringa sine forslag til lovar mot koppskatt (som blei brukt for å hindra «farga» minoritetar frå å stemma) og lynsjing.
Hattie Caraway arbeidde for å innføra loven Equal Nationality Treaty frå 1934, som likestilte kvinner med menn innan nasjonale rettar. Ho stemte også imot å oppheva alkoholforbodet i USA.
Etter at ho gav opp senatorsetet i 1945, hadde Hattie Caraway oppgåver i samband med ein kommisjon for kompensasjon til føderalt tilsette.
Ettermæle
Dagbøkene til Caraway blei gjevne ut i 1979 som Silent Hattie Speaks: The Personal Journal of Senator Hattie Caraway.
I 2001 blei ho avbilda på eit amerikansk frimerke, som den første personen frå Arkansas.
Silver Box
Silver Box er ein plateboks på fem CD-plater av det skotske rockebandet Simple Minds, gjeve ut 18. oktober 2004. Boksen inneheld albumet Our Secrets Are the Same (som plate 5), som skulle ha blitt det tolvte studioalbuemt deira i 1999-2000.
Eirikssønene
Eirikssønene var sønene til Eirik Blodøks og kona hans, Gunnhild Ossursdotter. Dei er også ofte skildra som Gunnhildssønene, sidan Gunnhild var kjend som den eggande drivkrafta bak dei.
Giulio de Florian
Giulio de Florian var ein italiensk langrennar frå Ziano di Fiemme i provinsen Trento som tok bronsemedaljen på 30 km under VM 1962 og gjekk på det italienske bronselaget i stafett under VM 1966.
Silver Box
Oversyn
Silver Box består hovudsakleg av demoar, radio- og TV-framføringar og forskjellige konsertopptak frå 1979 til 1995, i tillegg til det tolvte studioalbumet deira, Our Secrets Are the Same, som vart spelt inn i april og juni 1999. Det var planlagt gjeve ut tidleg i 2000 som eit sjølvstendig album, men vart forseinka mange gonger og til slutt skrinlagd, før det omsider kom ut i denne plateboksen.
Giulio de Florian
Aktiv
Florian vart italiensk meister på 15 km i 1959, den fyrste av sju nasjonale meistertitlar i langrenn i åra fram til 1967. Han deltok i alle fire langrennstevlingane under Vinter-OL 1960 i Squaw Valley i USA, med ein ellevteplass på 30 km som beste prestasjon.
Eirikssønene
Eirik Blodøks fall i eit slag i England i 954.
Giulio de Florian
Aktiv
Under Ski-VM 1962 i polske Zakopane overraska han stort ved å vinne bronsemedaljen på tremila, einast verdsmeister Eero Mäntyranta frå Finland og svenske Janne Stefansson kom framom han på resultatlista. Florian fylgde opp med ein sjuandeplass på 15 km.
Fire år seinare gjekk han startetappen då Italia sitt mannskap i 4 x 10 km stafett, som elles bestod av Franco Nones, Gianfranco Stella og Franco Manfroi, kom inn til bronse under Ski-VM 1966 i Oslo. Florian vart så nummer fem på 30 km då landsmannen Nones under dei olympiske vinterleikane 1968 stod for ein av dei store langrennssensjonane ved å vinne OL-gullet med stor margin til andremann.
Eirikssønene
Kongedømet dei regjerte over var aldri større enn Vestlandet, men dei hevda overherredøme over og kravde skattar frå dei andre småkongane og jarlane i Noreg.
Silver Box
Innhald
Silver Box (november 2004 Virgin Records)
Eirikssønene
Eirikssønene var:
Støypejern
Støypejern eller gråjern er ei legering av jern og karbon der karboninnhaldet er høgare enn 2,1 %. Material med lågare karboninnhald blir rekna som stål. Støypejern er sterkt, lett å støypa, er nokså støytdempande og rimeleg å laga, men er òg ganske sprøtt, og kan slåast sund med hammar eller sleggje.
Divisjon
Divisjon (latin divisio = «deling») har fleire tydingar:
Ryo Matsumura
Ryo Matsumura er ein japansk fotballspelar.
Han spela for klubbane Vissel Kobe og Tochigi SC.
Neufchâteau
Neufchâteau er ein by og kommune nordaust i Frankrike. Han er sous-préfecture (underprefektur) i departementet Vosges i regionen Lorraine, og har om lag 7 500 innbyggjarar.
Neufchâteau ligg der elvane Maas og Mouzon renn i hop.
Historie
Neufchâteau er ein av dei eldste byane Lorraine. I romartida låg kjøpstaden Noviomagus her langs vegen mellom Lyon og Trier. Dietrich II, hertug av Lorraine bygde eit slott her på 1000-talet. I 1094 var byen kalla Novum Castrum.
Neufchâteau vart ofte vald som møtestad når ein skulle løyse konfliktar mellom Frankrike og Lorraine. Det var her hertuginne Christine samla États généraux i 1546. I 1436 vart byen gjeve bort til Burgund i byte mot at hertug René I av Anjou skulle sleppast fri. Kardinal Richelieu reiv ned bymurane på 1600-talet.
Med den franske revolusjonen vart Neufchâteau (under namnet Mouzon-Meuse) underprefektur i Vosges.
Rio de Mouro
Rio de Mouro er ein by i Portugal. Han ligg like sør for Algueirão-Mem Martins og har status som freguesia i kommunen Sintra i distriktet Lisboa. Han ligg 15 km nordvest for Lisboa og har om lag 55 000 innbyggjarar. Byen fekk bystatus den 2. juli 1993
Fernando Andrade dos Santos
Fernando Andrade dos Santos er ein brasiliansk fotballspelar.
Han spela for klubben Vissel Kobe.
Nikola Gruevski
Nikola Gruevski er ein makedonsk politikar og statsminister i Makedonia frå 28. august 2006 til 18. januar 2016. Han var leiar for det kristendemokratiske partiet VMRO-DPMNE.
Gruevski er fødd i Skopje.
I mai 2017 blei han dømt til to år i fengsel for kvitvasking av pengar og korrupsjon. I november 2018 unndrog han seg soning og flykta til Ungarn, der han blei gjeven politisk asyl av Òrban-regjeringa.
Universidade Federal de Goiás
Universitetet i Goiás (Universidade Federal de Goiás, UFG) er eit universitet i Goiás i Brasil.
Det blei oppretta i 1960.
Roberto Bolaño
Roberto Bolaño Ávalos var ein chilensk forfattar og kritikar. Han blir rekna som ein av dei viktigaste søramerikanske forfattarane i sin generasjon. Bolaño blei fødd og voks opp i Chile, men budde store delar av livet i Mexico og Spania. Som ung støtta han det sosialistiske regimet til Salvador Allende, og i kjølvatnet av statskuppet 11. september 1973 var han åtte dagar i fengsel. Roberto Bolaño sin aktivisme var likevel fyrst og fremst retta inn mot kunsten og litteraturens område. Litterært var han inspirert av dei amerikanske beatpoetane sin anti-materialistiske livsførsel, og som forfattar var han sjølvlært, i den forstand at han aldri fullførte vidaregåande utdanning og heller aldri tok noko høgare utdanning. Ved sidan av skrivinga livnærte han seg gjennom strøjobbar.
Bolaño skreiv innanfor fleire ulike sjangrar, og gav ut både romanar, noveller, dikt, litteraturkritikk og essay. Jamvel om han konsekvent omtalte seg sjølv som poet, er det romanane han har blitt mest kjend for i ettertid, og då spesielt romanane Ville detektiver (1998) og 2666 (2004). Litteraturen hans er kjenneteikna av svart humor, absurde og surralistiske element, metafiksjon og referansar til annan litteratur. I båe romanane nemnd ovanfor blir litteraturen i seg sjølv tematisert, og kritikarar, forfattarar, lærarar, akademikarar og bøker er sentrale for handlinga. Som litteraturkritikar er Bolaño oppteken av arven frå søramerikansk litteratur og forfattarar som til dømes Julio Cortázar og Jorge Luis Borges.
Bolaño mottok ei rad prestisjetunge prisar, mellom anna Premio Rómulo Gallegos for Ville detektiver i 1999 og TIME Magazines Book of the year i 2008 for 2666. Roberto Bolaño døydde av leversvikt 15. juli 2003.
1555 Dejan
1555 Dejan er ein hovudbelteasteroide. Han blei oppdaga den 15. september 1941 av Fernand Rigaux ifrå Observatoire Royal de Belgique i Uccle.
Udmurtisk
Fonologi
Udmurtisk har 29 konsonantfonem og 8 vokalfonem. Det er ikkje skilje mellom lang og kort vokal, og ikkje vokalharmoni.
Morfologi
Udmurtisk har, som dei andre permiske språka, eit rikt kasussystem.
Syntaks
Udmurtisk er eit SOV-språk.
Helge Seip
Helge Seip var i mange år stortingsrepresentant for Oslo, frå 1954 til 1961 og frå 1965 til 1973. Han var parlamentarisk leiar for Venstre si stortingsgruppe 1970–1972.
Frå 12. oktober 1965 til 29. august 1970 var Helge Seip statsråd og sjef for Kommunal- og arbeidsdepartementet (kommunalminister) i Regjeringa Borten.
Helge Seip var leiar for gruppa som braut ut frå Venstre og danna Det Nye Folkepartiet i 1972, som følgje av strid om EU-spørsmålet. Splittinga førte til ei sterk svekking av Venstre, og Det Nye Folkepartiet vart heller ingen suksess.
Helge Seip var den første direktøren for Datatilsynet. Han fekk i 1999 Rosingakademiet sin heiderspris for dette.
Seip fekk også ei rekkje andre utmerkingar. I 1989 blei han utnemnd til kommandør av St. Olavs Orden. Han var innehavar av Kong Haakon VIIs 100-årsmedalje og blei i 1983 tildelt Jacob Letterstedt-medaljen.
Helge Seip var politisk redaktør/sjefsredaktør i Dagbladet 1954-1965.
Timothy Dalton
Timothy Peter Dalton er ein britisk skodespelar. Han er internasjonalt kjend for å ha spelt James Bond i The Living Daylights (1987) og Licence to Kill (1989). Dalton har også hatt roller i mellom anna The Lion In Winter (1968), Shakespeare-roller på scena og på film, kostymedrama som Wuthering Heights (1970), Mary, Queen of Scots (1971) Jane Eyre (1983) og Scarlett (1990), og i science fiction som Flash Gordon (1980) og Doctor Who-episoden The End of Time (2010).
Junipher Greene
Junipher Greene var ein norsk progrockband frå Oslo, som vart danna i 1966. Gruppa var først eit bluesband, men utvikla seg til ein av dei sentrale gruppene innan progressiv rock i Noreg.
Opp frå øvekjellaren
I 1969 fekk Junipher Greene den endelege stilen sin ved at gruppa vart utvida med hovudvokalist og gitarist Freddy Dahl. Det var òg med denne besetninga at Junipher Greene skapte gjennombrotet sitt på konsert og plate etter mange år med intens øving i kjellarlokala.
Junipher Greene vart med eit slag den fremste eksponenten i landet for eksperimentell, progressiv rock, og fekk snart følgje av nyskapande grupper som Armand Sumpes Dur Express og Satans Horn.
Noregs første dobbeltalbum
I 1971 oppnådde gruppa store avisoverskrifter då dei gav ut rockeoperaen Friendship. Konseptet var temmeleg vågalt, og for at plateselskapet Sonet (Arne Bendiksen) skulle tore å satse, vart det forlangt at bandet sjølv måtte dekke halvparten av utgiftene knytte til plateutgjevinga. Det låg på ingen måte dempar på innsatsen og galskapen i prosjektet. Bandet satsa stort og skapte det første dobbeltalbumet i Noreg.
Med hjelp frå vener
Fleire av tekstene var skrive av platepratar Harald Are Lund frå NRK, under pseudonymet «Clever Duck» (Lure And = Are Lund). Det var òg han som produserte albumet. Omslaget var òg gedigent og utbrettbart, målt av den framadstormande unge kunstnaren Odd Nerdrum.
«Jupiter grøn» hadde vorte fast husband på Club 7, og vart difor bede om å opptre på den første store utandørsfestivalen på St. Hanshaugen i Oslo, inspirert av Woodstockfestivalen. Der vart òg «Friendship» vart framført for første gongen «live», og fekk ein særs god mottaking av publikum.